open-index/open-wikipedia-markdown huggingface dataset:
Susanna Nyakotey

**Her Worship Susanna Nyakotey** be Ghanaian District Magistrate den de current Secretary of de International Association of Women Judges (IAWJ) Ghana Chapter. She currently dey preside over de Madina District Court II for Accra.

## Education
Nyakotey Susanna dey carry Bachelor of laws (LLB) degree from de University of London. She subsequently obtain ein Qualifying Certificate in Law from de Ghana School of Law, qualifying am to be admitted to de Ghana Bar.

## Career
Nyakotey ein career dey start am ein Judiciary work insyd 2008, dat be wen she work insyd de Circuit Court as an interpreter, a position she hold til 2015. Dis experience foundationally provide am plus practical exposure to court proceedings plus judicial administration.

She take gain additional experience thru an internship plus de Office of de Attorney General and Ministry of Justice. She sanso plete ein pupillage plus Torpey and Associates, a private legal firm.

From 2018-2022, Nyakotey serve am as a Legal Officer insyd de Legal Department of de Judicial Service of Ghana. Insyd dis period, she sanso hold de positions of Recorder for de Judicial Council plus Recorder for de General Legal Council, wey dey contribute to de administrative den regulatory functions of Ghana ein legal profession.

## References


## Education

Nyakotey Susanna get a Bachelor of laws (LLB) degree from de University of London. She later ge her Qualifying Certificate in Law from  de Ghana School of Law, qualifying her to be admitted to the Ghana Bar.

## Education

Nyakotey Susanna get  Bachelor of laws (LLB) degree from de University of London. after that, her Qualifying Certificate in Law from  de Ghana School of Law, qualifying her to be admitted to the Ghana Bar.

## Education

Nyakotey Susanna get  Bachelor of laws (LLB) degree from de University of London. after that, she go ghana Certificate in Law from  de Ghana School of Law, qualifying her to be admitted to the Ghana Bar.

## Education

Nyakotey Susanna get  Bachelor of laws (LLB) degree from de University of London. after that, she go ghana school of law , qualifying her to be admitted to the Ghana Bar.

## Education

Nyakotey Susanna get  Bachelor of laws (LLB) degree from de University of London. after that, she go ghana school of law go take qualifying her to be admitted to the Ghana Bar.

## Education

Nyakotey Susanna holds a Bachelor of laws (LLB) degree from de University of London. She later get her Qualifying Certificate in Law from the Ghana School of Law, qualifying her to be admitted to the Ghana Bar.

## Education

Nyakotey Susanna holds a Bachelor of laws (LLB) degree from de University of London. She later get her Qualifying Certificate in Law from de Ghana School of Law, wey she get admitted to the Ghana Bar.
Maïmouna Sourang Ndir

**Maïmouna Sourang Ndir** (dem born 3 October 1952) be Senegalese politician wey serve for various government ministry positions insyd as well as being Senegal ein ambassador to France from 2009 to 2012.

## Ein early life den education
Dem born Ndir for 3 October 1952 top for Saint-Louis, Senegal insyd. Ein mommie be writer Fatou Niang Siga. She receive a master's degree for social sciences insyd from Université Laval insyd Quebec for 1996 insyd.

## Ein career
Ndir work within de Ministry of Social Development before dem appoint am as Minister for 2002 insyd for de first Idrissa Seck government insyd. She then serve as Minister of Small den Medium Enterprises den Microfinance den Minister of de Living Environment den Public Health under Cheikh Hadjibou Soumaré. She be member of de Senegalese Democratic Party.

For 2009 insyd, dem appoint Ndir ambassador of Senegal to France, Monaco den Andorra by Presido Abdoulaye Wade, wey dem see am as one of de country ein most significant postings. De first woman to hold dis post, dem criticise ein appointment sekof ein lack of diplomatic experience. Dem recall am by to Dakar by de new government for April 2012 insyd, along plus a number of oda non-career diplomat ambassadors.

## Ein awards den honors
Dem make Ndir a Commander of de Senegalese Order of Merit, Commander of de Order of Saint-Charles of Monaco den Grand Officer of de French National Order of Merit.

## References

## External links
Maame Sarfoah Appiah

**Maame Sarfoah Appiah** be Ghanaian politician den public servant. Currently, she be de Municipal Chief Executive (MCE) for de Asante-Akim South Municipal Assembly for de Ashanti Region of Ghana. Dem appoint am for May 2024 wey dem swear am in for 2025, wey dis make am de first woman wey take dis position since dem create de district den start de decentralization of de country for 1988.

## Ein early life den political career
Maame Sarfoah Appiah be active politician for grassroots politics insyd, especially for de Ashanti Region of Ghana. Before dem appoint am, na she be prominent figure den member of de National Democratic Congress (NDC) for de country insyd.

Maame Sarfoah Appiah contest for parliamentary seat for de Asante-Akim South Constituency two times for de NDC ticket. Edey sad say she no win, but ein hard work den commitment to de grassroots make people for de region recognize den respect am. Ein deep knowledge about de problems wey dey affect people for de region help am prepare well for dis position for local government.

## Ein appointment
Sake of say dem wan promote gender inclusion for de country ein local governance, de President of de Republic of Ghana nominate Maame Sarfoah Appiah make she lead de Asante-Akim South Municipal Assembly.

De General Assembly vote for Maame Sarfoah Appiah ein nomination on May 15, 2025. She get 59 out of 66 votes from members wey come de assembly, wey represent 89% of de total votes. Dis high number of votes come from members of different political parties, wey chaw groups like women, traditional leaders, den de youth hail am well. Dem all gather for de assembly grounds say make dem witness dis historic moment.

## References
Immaculée Nyirinkwaya

**Immaculée Nyirinkwaya** (dem born am for 1958) be Rwandan judge wey she be de first woman dem appoint am as justice for de Supreme Court of Rwanda for 1996. She be de first vice chancellor for de Institute of Legal Practice and Development (ILPD).

## Ein education den Career
For 1982, Nyirinkwaya get degree for commercial law from University of Paris II-Assas den another degree for insurance law. She start ein judicial career for France where she work for different companies like French Aviation Agency, Organization Nouvelle d'Assurances, National Insurance Company of Zurich, den for SONARWA as director of litigation. When she return go Rwanda, dem appoint am for de Institute of Legal Practice and Development (ILPD) as demma first vice chancellor. She serve for dat position until 1996 when dem appoint am as justice for de Supreme Court of Rwanda. She be de first woman wey sit for de Rwandan Supreme Court as justice, wey she serve for 27 years before she retire for 2023.

## References
Lilian Gogo

**Lilian Achieng Gogo** be Kenyan politician wey dey Orange Democratic Movement (ODM). She dey represent Rangwe Constituency for National Assembly.

For de 2017 Kenyan general election, she be de first woman wey win seat as Member of Parliament (MP) for Rangwe Constituency.

Gogo get PhD plus Master’s Degree for Food Science from Egerton University.

## References
Flowrence Jematiah Sergon

**Flowrence Jematiah Sergon** be Kenyan politician wey dey National Assembly since August 2022. For 2017, dem elect am as member of East African Legislative Assembly (EALA).

## Life
Dem born Flowrence Jematiah for Marigat ward insyd Baringo South constituency. She go school for Marigat Secondary School wey dey Baringo County, wey for der she serve as head girl. She later train for Kenya Medical Training College. As she enter politics, she work for de secretariat of United Republican Party wey scatter. For 2017, dem appoint Flowrence Jematiah make she be coordinator for Jubilee Party campaign insyd Baringo, Nakuru den Elgeyo-Marakwet counties.

Dem nominate am by de Jubilee Party for de East African Legislative Assembly, she later win election as member of EALA with 252 votes. She be de youngest among Kenya nine representatives wey go EALA.

She win election as Women Member of the National Assembly insyd de National Assembly from Baringo County during de 2022 general election under United Democratic Alliance.

## References


## External links

* Sergon Jematiah Florence
Umul Ker Kassim

**Umul Ker Kassim**, wey people sanso call am **Sheikh Umul Ker Kassim**, be Kenyan UDM politician. She dey Mandera County as politician, wey for 2022 dem elect am enter National Assembly under UDM party.

## Life
Kassim be graduate from Kenya Methodist University. From 2001 reach 2007, she attend Kenya Medical Training College. 

Kassim be politician for Kwale County. She be one out of six women politicians wey dem elect on 9 August 2022, wey she already dey serve as leaders for dema county. De oda five be, Beatrice Elachi wey cam from Nairobi County, 24‑year‑old Cynthia Muge wey cam from Kilibwoni County, Fatuma Masito wey cam from Kwale County, Susan Ngugi Mwindo wey cam from Tharacki Nithi, den Linda Sopiarto wey cam from Kajiarto government. 

For 2023, dem name Kassim as one of de better women representatives for Kenya. But women representatives no score well for de survey, secof people wey answer seem to prefer governors. Kassim still enter top 25 for de list wey Cecilia Asinyen from Turkana County den Jane Njeri from Kirinyaga County dey lead.

For 2025, as MP she support de proposed changes wey concern how County government go dey get funding. She talk say de way dem dey control money dey limit de ability of de counties to govern well.

## References
Katrina Hanse-Himarwa

**Katrina Hanse-Himarwa** (22 January 1967 – 14 July 2024) be Namibian politician. A member of de SWAPO party, she serve as Minister of Education, Arts and Culture from 21 March 2015 to 9 July 2019, wey she resign a day after dem convict am of corruption.

## Ein professional career
Dem born Hanse-Himarwa for 22 January 1967 top for Hoachanas insyd. She start dey work as a teacher for 1987 insyd den later becam head of department den principal. She hold a Basic Education Teacher's Diploma (BETD) wey she obtain for 1995 insyd den a Bachelor for Education Management Technology insyd wey she obtain for 1999 insyd. She begin dey work as teacher den school principal for 1987 insyd.

## Ein political career
After she win de Mariental Rural constituency for de 2004 local elections insyd give de SWAPO party, dem appoint am governor of Hardap Region, a position wey she hold til 2015. Hanse-Himarwa be one of de eight presidential appointees to de 6th National Assembly of Namibia to de role of non-voting member of de body. Presido Hage Geingob appoint am minister of Education, Arts and Culture for 21 March 2015 top.

For July 2019 insyd, dem find Hanse-Himarwa guilty of corruption wey she lie under oath. Judge Christie Liebenberg at de Windhoek High Court find say she use ein office give self-gratification while she serve as governor of Hardap Region to remove names wey dem list for a national housing project top in order to favour one of ein relatives. She be represented by a lawyer, Sisa Namandje, wey no dey present during de delivery of de verdict.

A day after de verdict for 9 July 2019 top, Hanse-Himarwa resign from ein position as minister of education. Martin Andjaba succeed am for acting position insyd secof de next parliamentary election be only months away. Dem sentence Hanse-Himarwa to a fine of N$50 000 for 31 July 2019 at de Windhoek High Court, wey she cam be de third high-ranking member of de SWAPO Party since Tobie Aupindi den Marina Kandumbu wey dem sentence. She retain ein seat for parliament insyd.

## Ein death
Hanse-Himarwa die from cancer for 14 July 2024, at de age of 57. She receive an official funeral from Presido Nangolo Mbumba wey dem bury am for Mariental insyd.

## Ein recognition
Dem confer Hanse-Himarwa de Most Distinguished Order of Namibia: First Class for Heroes' Day 2014.

## References


## External links
Joyce Chepkoech Korir

**Joyce Chepkoech Korir** be Kenyan politician wey serve as Women Representative for Bomet County insyd 12th Parliament of Kenya from 2017 go 2022. She still be de first female mayor for Bomet Municipality, wey she hold dat position between 2007 den 2013.

## Background den education
Korir attend Tendwet Primary School between 1987 den 1995. Later she enroll for Mugango Secondary School from 1996 go 1999, before she join Kenya Institute of Legal Studies insyd 2004, wey she take get Certificate of Legal Studies. She then collect Diploma insyd County Governance from Jomo Kenyatta University of Agriculture and Technology for 2014.

## Career
For 2007, Korir win election as Councillor for Singorwet Ward wey she still serve as Deputy Mayor. By 2011, dem elect am as de first female Mayor for Bomet Municipality, wey she remain Mayor til 2013.

Under Jubilee Party for 2017, Korir wey dat time be Bomet County Assembly Deputy Speaker contest for de office of Woman Representative insyd Kenya 12th Parliament, wey she win am, replace Cecilia Ng’etich.

## Personal life
Korir marry Leonard Korir, but he die for 2016.

## References

## External links
Demitu Hambisa Bonsa

**Demitu Hambisa Bonsa** (Amharic: ደሚቱ ሃምቢሳ) be Ethiopian politician, wey hold several ministerial posts under Prime Ministers Hailemariam Desalegn den Abiy Ahmed, wey dey include de Minister for Gender, Minister for Cabinet Affairs den Minister give Science den Research.

## Ein biography
Hambisa grow up for de state of Oromia insyd den dey belong to de Oromo ethnic group. After she fini school, she study law at de Ethiopian Civil Service University, wey dey follow by a Masters for Leadership insyd from de University of Greenwich. After she fini ein academic training, Hambisa work as a teacher at a secondary school from 1975 to 1996. For de mid-1990s insyd, she give up ein job as a teacher wey she switch to de women ein representative at de administrative district level, wey she later sanso work as de head of de district ein education administration. From 2000 to 2005, she work at de state level give de government of Oromia, wey she work, among oda things, for de office of de ombudsman commission insyd den be spokeswoman give de regional council of state of Oromia.

For 2006 insyd, Hambisa move to de Ethiopian federal government, wey she initially head de science den research department. She sanso head de Ministry of Public Enterprises. During ein tenure she explore closer links between de maritime industries of Vietnam den Ethiopia, as well as de potential give closer trade connections plus Indonesia. From 2016 to 2018, she hold de post of Minister give Gender. She be outspoken about de problems of corruption den demma relationship to gender inequality. For 2019 insyd, she hold de post of Minister give Cabinet Affairs. For 2021 insyd, de Ethiopian government appoint am as an ambassador.

For February 2022 insyd, She present ein credentials as ethiopian ambassador to Croatia.

## References


## External links

* H.E. Demitu Hambisa Bonsa speech In the Ministerial meeting on Gender, Women and Children in Rwanda
* Interview with H.E. Demitu Hambisa, Ethiopian Ministry of Women and Children Affairs
Hawa Yakubu

**Hawa Yakubu Ogede** (24 March 1948 – 20 March 2007) be Ghanaian politician. She serve as Member of Parliament for de Fourth Republic of Ghana wey she sanso serve as Minister for Tourism.

## Early life den  education
Dem born Hawa Yakubu for Tarkwa insyd Western Region for Ghana. She be native of Pusiga wey dey Upper East Region. Being a member of de Bissa ethnic group, Hawa Yakubu be one of de founding members of de annual Zekula festival.

Yakubu start ein early education for Zebilla Middle School wey she do ein secondary school for Navrongo Secondary School. She go tertiary school for Accra Polytechnic (wey now be Accra Technical University) wer she get diploma for Institutional Management.

## Ein Career
Before she enter politics, Yakubu be domestic bursar den businesswoman. She dey very hardworking.

## Ein Political career
For 1979, dem elect Yakubu widout opposition to ein local council wey she be de youngest member of de constituent assembly wey wrep de constitution for Ghana ein Third Republic. She sanso serve as Women's Leader give de United National Convention wen de party start for 1979. For 1981, wen military coup happen, Yakubu run go London den later  Nigeria. She live for voluntary exile reach 1991.

For dat year, Yakubu return Ghana, den de next year, she contest for parliamentary seat for Bawku Central district, wich she win despite she be an independent candidate. Dem elect am into de first parliament of de Fourth Republic of Ghana on 7 January 1993 after dem announce say she win for de 1992 Ghanaian parliamentary election wey happen on 29 December 1992. Later, she loose de seat under controversial circumstances wey she move go Cotonou, Benin until 2000.

For 2000, she return Ghana wey she win back ein parliamentary seat. For 2001 den 2002, she get appointment as Minister of Tourism under President John Kufuor. She sanso serve as Ghanaian representative to de Economic Community of West African States (ECOWAS) parliament during dat time. Yakubu loose ein parliament seat for 2004.

When she die for 2007, dem report say na she dey suffer cancer for sam time wey she seek treatment for London den South Africa.

## Death
She die for London, United Kingdom secof cancer. She leave behind three kiddies: Derek Ayebo from ein first marriage, den Amanda den Didi Ogede from ein second marriage.

## References


## External links
* Hawafoundation.org
* "Ghana: Funeral Programme of Madam Hawa Yakubu" 11 April 2007, Ghanaian Chronicle
Cynthia Emefa Ohene

**Her Worship Cynthia Emefa Ohene** be Ghanaian district magistrate wey dey serve as member for International Association of Women Judges (IAWJ) Ghana Chapter. Right now, she dey preside over District Court for Suhum for Eastern Region of Ghana.

## Education
She start her tertiary education for University of Ghana, Legon. She study Management and Psychology and she graduate with Bachelor of Arts degree (Hons) for 2005. Na so she first enter university life

After she finish from Legon, she follow di law path. She go Ghana Institute of Management and Public Administration (GIMPA) to study law. For 2013, she collect her Bachelor of Laws (LLB) degree from GIMPA.

From GIMPA, she proceed go Ghana School of Law for Makola, Accra. After she finish her professional law course, dem call her to di Ghanaian Bar for 2016. From dat time, she become enrolled lawyer wey get power to practice law for Ghana.

## Career
Cynthia Emefa Ohene dey serve as District Magistrate for  Judicial Serve of Ghana. Dem officially list her name among di professional magistrates wey dey work for Ghana District Courts.

## References
Thérèse Traoré

**Thérèse Traoré** (wey dem born am as Sanou) be Burkinabe judge wey she be de first president of de Court of Cassation of Burkina Faso, wey dem appoint am for 2014. For June 2018, de Disciplinary Council of de Superior Council of de Judiciary retire am plus prosecutor of de Court of Cassation den de High Court of Justice, Armand Ouédraogo, sake of corruption allegations. However, de Council of State cancel dat retirement for 10 July 2018. Later, for 24 May 2019, Mazobé Jean Kondé come take ein place.

## References
Amina Moussou Ouédraogo Traoré

**Amina Mousso Ouédraogo**, wey ein real name be **Aminata Mousso Traoré** (dem born am for June 12, 1948), be Burkinabé lawyer den politician. She be de first woman wey take de position as mediator for Burkina Faso, wey she serve from 2005 go 2011.

## Ein early life den education
Amina Mousso study for Philipe Zinda Kaboré high school insyd. Afta she finish ein baccalaureate, she get scholarship say make she go continue ein studies for France for Aix-en-Province University. She get law degree for 1976 den ein Master's degree for law for de year 1977. Afta ein studies, she return go ein country. Amina Mousso be one of de first magistrates for Burkina Faso, den she be de first woman wey hold de position of mediator for Burkina Faso.

## Ein career
Amina Mousso start ein career for de judiciary for Burkina Faso for 1979. She join de Ouagadougou High Court as substitute prosecutor wey later she come turn prosecutor. For 1991, she turn de first woman afta Tiémoko Marc Garango den Jean-Baptiste Kafando wey take de position of Burkina Faso mediator. She start de association of women lawyers for Burkina Faso. She also be de general secretary for de association of mediators for de member states of de West African Economic and Monetary Union (UEMOA). Now, she retire but she still be member of de board of directors for de Higher State Control Authority (ASCE-LC).

## Awards she receive
For December 26, 2011, she receive de title of National Officer of de Oder of Merit.

## Ein personal life
Aminata Mousso be married to Alioune Ouédraogo, wey he be professor for Physics insyd at de  Ki Zerbo University of Ouagadougou. She get two kiddies (boys).

## References
Joyce Nonde-Simukoko

**Joyce Nonde-Simukoko** be Zambian politician. Dem appoint am de Minister of Labour den Social Security for de Cabinet of Zambia insyd by Presido Edgar Chagwa Lungu for 15 September 2016.

## Ein career
For de past insyd, she serve as de presido of de Federation of Free Trade Unions of Zambia (FFTUZ). Immediately before ein cabinet appointment, she serve at de chairperson give Labour den Social Security for de Patriotic Front (Zambia) political party insyd.

## Ein politics
For September 2016 insyd, dem appoint am minister of Labour den Social Security for de Cabinet of Zambia insyd den dem nominate am as Member of Parliament of Zambia. She take de oath of office for 15 September 2015 top. She cam under pressure to resign for December 2016 insyd after she bell give de arrest of a whistle blower Mika Mwambazi wey begin a complaint about alleged mistreatment of workers at Horseshoe, a failing steakhouse for Lusaka insyd. De Human Rights Commission howeva present a report dat state dat de complaints of worker mistreatment den racism be indeed founded.

## References


## External links

*Website of the National Assembly (Parliament) of Zambia
*Photo at Swearing-In Ceremony With President Edgar Lungu on 15 September 2016
Isra' and Mi'raj

De **Israʾ** and **Miʿraj** (Arabic: الإسراء والمعراج, *al-’Isrā’ wal-Miʿrāj*) be de names dem give to de narrations wey de Islamic prophet Muhammad ascend to de sky during a night journey, wey he get a vision of afterlife, den returned. Dem dey believe say expressions widout a subject insyd verses 1-18 of *Surāh an-Najm* den sam verses of de 17th chapter of de Quran, dem commonly call *Surāh al-’Isrā’*, allude to de story. 

Ibn Sa'd dey summarize de earliest version of de written stories; According to am, de angels Gabriel den Michael accompany Muhammad to a place insyd de sacred precinct of de Kaaba, between de well of Zamzam den Maqam Ibrahim. Der, dem say dem set up a ladder (miʿrāj) by Muhammad den Gabriel, plus ein help dem ascend to heaven. Wen he reach de top, dem say Muhammad meet de previous prophets. According to one version of de tradition, Gabriel hold Muhammad ein hand tightly wey he ascend plus am to heaven. Wen he reach de Sidrat al-Muntaha dem mention insyd Sura 53, verse 14, Muhammad see heaven den hell. So, he be required to perform de original fifty prayers, buh he negotiate plus God to reduce de prayers to 5 wey dem grant am de Last two verses of Al-Baqarah, dem know as de treasure from God ein throne.

De framework den se details be elaborated den developed insyd various miraculous accounts, sam of wich be based on hadith—alleged reports of de teachings, deeds, den sayings of Muhammad—dem compile centuries after ein lifetime. Insyd mystical accounts, de Journey often be interpreted as an individual spiritual ascencion.

Hans Wehr dey say dat de 27th night of de month of Rajab dem choose for de Miraj no be based on a report wey e be an arbitrary choice; Ibn Sa'd record say Muhammad ein Mi'raj take place first, from near de Kaaba to de heavens, on de 27th of Ramadan, 18 months before de *[[Hijrah]]*, while de Isra' from Mecca to *[[Jerusalem|Bayt al-Maqdis]]* take place on de 17th night of de Rabi' al-Awwal before de *Hijrah* as two different, unconnected events. Insyd Ibn Hisham ein account, de Isra' cam first den then de Mi'raj, wey he put dese stories before de deaths of Khadija den Abu Talib. Insyd contrast, Al-Tabari place dis story at de beginning of Muhammad ein public ministry, between ein account of Khadija becoming "de first to believe insyd de Messenger of God" den ein account of "de first male to believe insyd de Messenger of God". 

De 27th night of de month of Rajab, be one of de most celebrated holy days den nights insyd de Islamic calendar.
## References


## External links

* Hadith On Isra and Mi'raj from Sahih Muslim
Bilal ibn Rabah

**Bilal ibn Rabah** (Arabic: بِلَال بْن رَبَاح, romanized: *Bilāl ibn Rabāḥ*; 5 March 580 - 2 March 640 CE), dem sanso know as **Bilāl al-Ḥabashī** anaa simply **Bilal**, be a close companion of de Islamic prophet Muhammad. Dem born am insyd Mecca, He be considered de first muʾazzin (caller to prayer) insyd Islam, wey Muhammad personally choose am for ein deep den melodious voice.

## Birth den early life

Dem born Bilal ibn Rabah insyd Mecca insyd de Hejaz insyd de year 580. Der be differing accounts to de racial identity of ein poppie according to historians. One account dey state say ein poppie be an Abyssinian prisoner of war wey dem give de name of Rabah, insyd Arabic wey dey mean profitable, dem hand am over as a slave to de Quraishi Arab clan of Banu Jumah, dis account highly be contested. Anoda account dey state say Bilal ein poppie Rabah be in reality just an Arab wey dem take as a slave wey dem give to de Banu Jumah for service, wey sam dey say Rabah actually be from de Banu Jumah einself buh sam how cam be a slave, while sam maintain say Rabah no be even a slave den just so happen he get a kiddie plus an Abyssinian slave wich be very frequent amongst Arabs of higher standing. Yet dem born Bilal as a slave as slave-status be determined by de mommie insyd Mecca. De notion of Bilal ein poppie being of Arab ethnicity further be supported by de fact say Bilal be derogatorily called **Ibn Sawda''<nowiki/>', son of de black woman by de nobles of de Quraish.

== Bilal ein appearance ==

Insyd ein book, ''Bilal ibn Rabah'', Muhammad Abdi-Rauf dey state say Bilal "be of a handsome den impressive stature, dark complexion plus sparkling eyes, a fine nose den bright skin. He sanso be gifted plus a deep, melodious, resonant voice. He wear a beard wich be thin on both cheeks. He be endowed plus great wisdom den a sense of dignity den self esteem." Similarly, insyd ein book ''The Life of Mahomet'', William Muir dey state say Bilal "be tall, dark, den plus African feature den bushy hair." A source dey state say Bilal get a nose dem describe as **ajna*<nowiki/>', wey dey mean as e be a raised nose plus hair wey be thick den no be curly, den eyes wey dey sparkle den hazel-colored. Dem describe ein skin as e be '<nowiki/>*adam shadid al-udmah',* extremely dark brown*.* Bilal ein Arabic appearance of he get a raised nose, bushy thick non-curly hair plus slightly lightly colored eyes, yet e be very strongly built plus ein chest be prominent, raised height, dark-skinned, features dem associate plus he get African ancestry fi be attributed to de fact say ein father Rabah be an Arab, wey ein mommie Hamamah be an Abyssinian. Muir sanso state say noble members of de [[Quraysh]] despise Bilal wey dem call am "*Ibn Sawda''" wey dey mean, son of de black woman.

## References


## External links

*Medieval Islamic Civilization
*Omar H. Ali, "Arabian Peninsula," Schomburg Center, The New York Public Library
*al-islam.org – Slaves in the History of Islam
*The First Muezzin
Antoinette Ouédraogo

**Antoinette Nongoba Ouédraogo** be Burkinabé lawyer den activist wey dey fight for women demma rights den de environment. She be de first woman for Burkina Faso history wey turn lawyer.

## Ein early life
Ouédraogo go school for Young Girls' College of Loumbila, wey dey Loumbila, de capital of de Loumbila Department for Oubritenga Province.

## Ein career
For 17 June 2006, dem elect Ouédraogo as president of de bar for Burkina Faso. During International Women's Day for 2007, she talk chaw against violence wey dem dey do women, especially rape. Ouédraogo be de president for de women's development association, den she be member of national group of experts wey dey look climate change matter. She talk say de way people dey clear land anyhow, dema poaching, den how dem dey search for new grazing pastures dey make climate change matter worse.

Ouédraogo be de Burkina Faso representative for de executive committee of de Global Shea Alliance. Also, she dey represent de former government minister, General Djibrill Bassolé, wey dem suspect say he lead one short-lived coup d’état for 2015 wey scatter Burkina Faso. For July 2017, de legal defense team get "major victory" afta one UN working group talk say de way dem take lock de former Minister for prison be "arbitrary den illegal."

For May 2017, Ouédraogo represent Burkina Faso ein former president Blaise Compaore den ein cabinet for trial. Compaore don run go Ivory Coast for 2014 when people revolt sake of say he try extend ein 27-year rule. She lead demma defense team make dem walk out of de court, wey she talk say de trial dey go against de country ein constitution.

## References


## External links
Fatima Abdel Mahmoud

**Fatima Abdel Mahmoud** (27 July 1944, Omdurman, Sudan – 22 July 2018, London, England) be Sudanese politician, leader of de Sudanese Socialist Democratic Union. For 1973 insyd, she be one of de first women to hold political office for Sudan insyd, den she take part for de April 2010 Sudanese general election insyd as de country ein first female presidential candidate.

## Ein parliamentary career
Dem born Abdel Mahmoud for 27 July 1944. She study medicine for Moscow, Russia insyd, for de 1960s insyd wey qualify as a paediatrician. For 1973 insyd, dem appoint am Deputy Minister of Youth, Sports, den Social Affairs. Dis appointment, along plus dat of Sayeda Nafisa Ahmed al Amin as a member of de ruling Sudanese Socialist Union politburo, make international news at a time wen contemporary estimates put de Sudanese female literacy rate at 10%. Abdel Mahmoud serve for parliament insyd give ten years.

## Ein presidential candidacy
For April 2010 insyd, Sudan hold ein first fully contested elections (i.e. de first to include candidates from opposition parties) since 1986. De Sudanese National Elections Commission reject Abdel Mahmoud ein presidential candidacy, along plus dat of two oda aspirants, for January 2010  insyd, wey dem claim dat Abdel Mahmoud ein campaign fail to secure de necessary stamps for a required list of signatures top wey e endorse ein candidacy. Abdel Mahmoud den ein supporters protest de decision, wey dem describe as representative of a conspiracy against women, den an appeal court reinstate ein candidacy before de election.

Many opposition parties eventually boycott de poll, wey dey claim dat dem rig am for de favour of incumbent presido Omar al-Bashir insyd. Al-Bashir go on to win de election decisively. Election results show dat Abdel Mahmoud poll 0.3% of de total vote. She subsequently stand for de 2015 general election for Sudan insyd, wey she cam a distant third for presidential election insyd den ein party gain no seats for de National Assembly insyd.

## Oda activities
Dem honor am plus FAO CERES Medal for 1976 insyd.

Abdel Mahmoud serve as de UNESCO Chair give Women for Science den Technology insyd, wey Sudan University of Science and Technology host am.

## Death
She die for London, England insyd for 22 July 2018 top, five days before ein 74th birthday.

## References


## External links
* Official website
Umayyad Caliphate

De **Umayyad Caliphate** anaa de **Umayyad Empire** (US: /uːˈmaɪæd/; Arabic: ٱلْخِلَافَة ٱلْأُمَوِيَّة, romanized: *al-Khilāfa al-Umawiyya*) be de second caliphate dem establish after de death of de Islamic prophet Muhammad wey be ruled by de Umayyad dynasty from 661 to 750. E succeed de Rashidun Caliphate, of wich de third caliph, Uthman ibn Affan, sanso be a member of de Umayyad clan. De Umayyad family establish hereditary rule under Mu'awiya ibn Abi Sufyan, de long-time governor of Greater Syria, wey cam be caliph after emerging victorious insyd de First Fitna dey follow de assassination of Ali insyd 661. Syria remain de Umayyads dema core power base thereafter, wey Damascus as dema capital. After Mu'awiya ein death insyd 680, dem challenge Umayyad authority insyd de Second Fitna, during wich dem replace de Sufyanid line insyd 684 by Marwan ibn al-Hakam, wey found de Marwanid line wey restore Umayyad rule over de Caliphate. 

De Umayyads continue de early Muslim conquests, wey dem conquer de Maghreb, Transoxiana, Sindh den Hispania. At ein greatest extent, de Umayyad Caliphate cover an area of , wey dey make am one of de largest empires insyd history in terms of geographical size. De Abbasids overthrow de dynasty insyd 750. Survivors of de Umayyad dynasty establish an emirate den then a caliphate insyd al-Andalus wey ein capital at Córdoba, wich cam be a major centre of science, medicine, philosophy den invention during de Islamic Golden Age.

De Umayyad Caliphate rule over a vast multiethnic den multicultural population. Christians, wey still constitute a majority of de caliphate ein population, den Jews be allowed to practice dema own religion in exchange for de payment of *jizya* (poll tax), from wich dem exempt Muslims. Muslims be required to pay de zakat, wich explicitly be collected for de purposes of charity den for de benefit of Muslims anaa Muslim converts. Under de early Umayyad caliphs, Christians hold prominent positions, sam of whom belong to families wey serve under de Byzantines. De employment of Christians be part of a broader policy of religious toleration wey be necessitated by de presence of large Christian populations insyd de conquered provinces, such as insyd dema metropolitan province of Syria. Dis policy sanso help to increase Mu'awiya ein popularity den solidified Syria as ein power base. De Umayyad era often be considered de formative period of Islamic art.

## List of caliphs

## References


## External links
Mariam El-Boakye Gyasi

Prof. **Mariam El-Boakye Gyasi** be Associate Professor for Department of Pharmaceutics, Faculty of Pharmacy and Pharmaceutical Sciences for Kwame Nkrumah University of Science and Technology (KNUST). She dey teach Pharmaceutics plus Pharmaceutical Technology for both undergraduate den postgraduate students.

She get ein first degree, MPhil, den PhD for related fields, all from de KNUST.

## Early life den education
She graduate from the Kwame Nkrumah University of Science and Technology (KNUST) plus a Bachelors degree for Pharmacy for year 2008. Later, she get Master of Philosophy (MPhil) for pharmaceutics for year 2011, den doctor of Philosophy insyd pharmaceutics for year 2016. Prof. Mariam El Boakye-Gyasi plete ein entire higher education for KNUST for Kumasi, Ghana.

## Career
She be Pharmacist wey she be member of Pharmaceutical Society of Ghana. She sanso be Chairperson of Lady Pharmacists Association of Ghana. Prof. Boakye-Gyasi be fellow of University of Michigan African Presidential Scholars’  Program.

Prof. Mariam be Senior Lecturer for Department of Pharmaceutics, Faculty of Pharmacy and Pharmaceutical Sciences, Kwame Nkrumah University of Science and Technology for Kumasi, Ghana. Currently, she be Head of Monitoring and Evaluation for Quality Assurance and Planning Office (QAPO-KNUST). She be Academic Capacity Lead for FIP-UNESCO UNITWIN Centre of Excellence for Africa wey she sanso be member of FIP-WISE. Prof. Boakye-Gyasi be Associate Editor of Tek Connect, wey be official alumni newsletter for KNUST Alumni and Friends.

## Books den Research
She get plenty publications den research interests for different areas wey dey include Drug Formulation, Drug Quality Control, and Natural Polymers as Drug Excipients.

These dey include:

* Physicochemical and antimicrobial properties of cocoa pod husk pectin intended as a versatile pharmaceutical excipient and nutraceutical
* Development and evaluation of natural gum-based extended release matrix tablets of two model drugs of different water solubilities by direct compression
* Development of Oral Dissolvable Films of Diclofenac Sodium for Osteoarthritis Using *Albizia* and *Khaya* Gums as Hydrophilic Film Formers
* Pharmaceutical applications of glucose syrup from high quality cassava flour in oral liquid formulations
* Potential and Comparative Tablet Disintegrant Properties of Pectin Obtained from Five Okra Genotypes in Ghana
* Evaluation of the binding and disintegrating properties of gum obtained from the stem bark of Cinnamomum zeylanicum
* *In Vivo* Antimalarial Activity of *Polyalthia longifolia* (Annonaceae) Leaf Extract and Assessment of Its Formulated Oral Dosage Forms
* Biogenic Waste from Two Varieties of Plantain in Ghana Contain Pectin with Potential Binding Properties in Conventional Tablets
* Formulation and evaluation of topical gels containing Phyllanthus muellerianus leaf extract using various gelling agents

## References
Pearl Patricia Ankrah

**Pearl Patricia Ankrah** (wey dem also know am Patricia Pearl Ankrah too) be Ghanaian politician plus public administrator. She be de current District Chief Executive (DCE) for de Afigya Kwabre South District insyd de Ashanti Region of Ghana. Dem appoint am insyd 2025. She be de first woman DCE for de district. Ein government dey commit to make development reach everybody, plus education, den make infrastructure better pass before.

## Appointment plus History
May 2025 insyd, Ghana President pick Maa Pearl Patricia Ankrah say she go be District Chief Executive for Afigya Kwabre South District. De District Assembly people come confirm Ankrah ein matter on May 13, 2025. Dem do am for Methodist Church auditorium insyd Kodie, wey be de district capital.

Ankrah get 36 'Yes' votes outta 39 votes wey dem count. E pass di two-thirds votes wey dem need for confirmation  kraa. Dem hail Ankrah ein appointment say e be big thing for de district, wey dat time sef dem get woman MP (Hon. Damata Ama Appianimaa Salam) plus woman District Coordinating Director (Madam Yvonne Naboo) top.

## References
Nkechi Owoo

**Prof. Nkechi S. Owoo** be Ghanaian economist den academic wey dey serve as a Professor of Economics for University of Ghana. Ein research dey focus on poverty den inequality, health den demographic economics, gender economics den climate change for developing countries, especially for Sub-saharan Africa.

Prof. Nkechi Owoo collaborate plus international institutions World Bank, International Labour Organisation den Food and Agricultural Organisation wey she get recognition for ein contribution for development economics den policy research.

For year 2025, she cam be de first woman wey dem promote go full professorship for economics for University of Ghana, wey be big milestone den breakthrough for de history institution.

## References
Shamima Muslim

**Shamima Muslim** be Ghanaian broadcast journalist, development communication specialist plus gender advocate. She popular for ein work for media, governance communication, plus how she dey push women make dem join journalism den leadership. She now dey serve as Deputy Presidential Spokesperson for John Dramani Mahama ein communications team.

## Personal life
Shamima Muslim cam from Upper West Region of Ghana, wey she be part of de Wala ethnic group.She talk publicly about ein experiences as Muslim woman for media den leadership, wey she dey encourage young women make dem pursue careers for journalism, governance, den public service.

## Early life den education
Shamima Muslim do ein secondary school for Ghana before she go study communication den development studies for tertiary level. She obtain a Bachelor’s degree in Communications Studies from de Ghana Institute of Journalism. Later, she get Master’s degree for Development Management from Ghana Institute of Management and Public Administration (GIMPA).

## Career
Shamima Muslim start ein career as broadcast journalist den media presenter. She cam be well known for ein work plus Citi FM den Metro TV Ghana, wer she host current affairs programs den moderate discussions on governance, public policy, den national development.

She moderate den join plenty national policy dialogues den public debates for Ghana, dey contribute to discussions on governance, gender equality, den social development.

She be founder of Alliance for Women in Media Africa, wey dem set up to promote gender equality den boost visibility plus career growth of women for media across Africa.

She work as development communication specialist den policy advocate on governance, media development den gender issues plus her journalism work.

## Advocacy den initiatives
Thru de Alliance for Women in Media Africa, Shamima Muslim dey promote professional development chances, mentorship programmes, den leadership training give women journalists all over Africa.

Shamima Muslim be one of de two Ghanaian activists wey dem invite make dem introduce Kamala Harris wen she dey talk to young people from all over Africa for Black Star Square for March 2023.

She sanso be one of de first people wey graduate for de Young African Leaders Initiative for 2010, wey be leadership programme wey Barack Obama start to support young African leaders wey dey emerge.

## References
Maame Biamah Akwafo

**Maame Biamah Akwafo** (wey some people dey call Linda Biamah Akwafo) be Ghanaian media professional den broadcasting executive wey dey serve as President of   de Network of Women in Broadcasting (NOWIB), wey be professional association wey dedicate to help women role for Ghana media industry move forward.

## Career
For January 2025, de Network of Women in Broadcasting (NOWIB) announce dema Executive Council, wey go serve for three-year term from 2025 reach 2028. Dem elect Maame Biamah Akwafo make she be de founding President of dis organization, wey get about eighty (80) professionals from different platforms all over Ghana.

After dem elect am, Biamah explain de council mission well, she talk say: "We dey excited to set up wona Executive Council, wey go help us reach wona goal of creating one supportive system give women wey dey broadcasting. NOWIB dey operate under de patronage of veteran broadcasters like Nana Yaa Konadu den Nana Yaa Brefo, wey dey bring togeda experienced media professionals wey dey committed to support den empower women for de industry.

## References
Jessica Nduku Kiko Mbalu

**Jessica Nduku Kiko Mbalu** be Kenyan politician wey dey WDM-K party. She dey represent Kibwezi East Constituency for National Assembly. She be member for Kenya Women Parliamentary Association (KEWOPA). Dis association get all de women wey dey parliament, both National Assembly den Senate.

## Private life
Mbalu be wifey den mommie of two kiddies, wey she graduate from University of Nairobi. She get Ukambani heritage.

## References
Marie Thérèse Mukamulisa

**Marie Thérèse Mukamulisa** (dem born am for 29 June 1965) be Rwandan jurist wey dem appoint am for six-year term for de African Court on Human and Peoples' Rights for 2016 insyd.

## Ein early life den education
Dem born Mukamulisa for Kigali on 29 June 1965. She get ein degree for civil law insyd from de University of Rwanda (1990) den ein master's degree for common law from de University of Moncton for New Brunswick, Canada (1993). She also get anoda Masters for Genocide Studies and Prevention from de Center for Conflict Management for de University of Rwanda.

## Ein career
Mukamulisa work as accountant den cashier for de Project of Agricultural Investigation and Statistics. She sanna be de Director of Car Insurance for Sonarwa den Executive Secretary for de NGO umbrella organization CCOAIB. Mukamulisa be one of de twelve commissioners wey draft Rwanda ein post-genocide Constitution, wey she also work as lecturer for Comparative Law for de University of Rwanda.

Dem appoint Mukamulisa as judge for de Supreme Court of Rwanda for 2003. She talk about de hard times wey women dey face for de judicial system, especially for cases wey concern child abuse den rape, sake of cultural den gender matters. For 2015, she come turn member of de High Judicial Council of Rwanda. She also be one of de members of de International Hague Network of Judges.

For July 2016, dem elect Mukamulisa alongside Ntyam Mengue for six-year term for de African Court on Human and People's Rights. Since dem appoint am, plenty people talk against am sake of say Rwanda decide say dem no go allow individuals den NGOs appeal directly to de court again. People also criticize am sake of ein involvement for de group of judges wey sentence opposition politician Victoire Ingabire Umuhoza, wey he take ein case go de African Court.

## Ein personal life
Mukamulia be married wey she get two kiddies (boys).

## References


## External links

* The Honourable Marie Thérèse Mukamulisa at the Nuremberg Symposium - May 4, 2016
Anita Mugeni

**Anita Mugeni** (wey dem born am for 1970) be Rwandan judge den de current president of de East African Court of Justice (EACJ). She be de person wey serve as acting president for de Rwanda Bar Association.

## Ein education den career
Mugeni get ein first law degree from de National University of Rwanda for 1996 insyd, den ein master’s degree for law from FUSL-UC Louvain for Belgium for 2005. She start ein legal career for 1998 as litigation den commercial attorney. She be one of de founding partners for MRB Attorneys. She serve as member of de Council of East African Law Society, den she be commissioner for de Public Service Commission den de National Consultative committee on EAC Political Federation. For 2021, dem appoint am to de East African Court of Justice Appellate Division. For May 2023, she come turn de president of de court, wey she take over from Tanzanian judge, Sauda Mjasiri, afta she retire.

## References
Aimée Kanyana

**Aimée Laurentine Kanyana** be magistrate den politician for Burundi.

For August 2015, dem appoint am as Minister of Justice den Keeper of de Seal. Before she take dis position, na she be de vice-president for de Bank of de Republic of Burundi (BRB).

For 2013, dem appoint am as magistrate for de Constitutional Court of Burundi. She be one of de judges wey give President Pierre Nkurunziza green light say make he run for third term. Dis thing wey dem do go against Article 96 of de 2005 Burundi constitution, wey talk say president fit only rule for two terms. Because dem allow Nkurunziza run for de third term, e bring big wahala den unrest for Burundi between 2015 den 2018.

## References


## External links
Christine Nzeyimana

**Christine Nzeyimana** be Burundian judge. From 2007 go 2013, na she be de president for de Constitutional Court of Burundi.

Nzeyimana serve as judge for Burundi ein Supreme Court. For 2006, she be one of de three judges wey decide de case for former president Domitien Ndayizeye, former vice-president Alphonse Kadege, den five other people wey dem accuse say dem "threaten state security."

Nzeyimana no be affiliated to any party. Sbe be married to de diplomat Adolphe Nahayo.

## References